CELEX: 32017R1502
Language: mt
Date: 2017-06-02 00:00:00
Title: Regolament Delegat tal-Kummissjoni (UE) 2017/1502 tat-2 ta' Ġunju 2017 li jemenda l-Annessi I u II tar-Regolament (KE) Nru 443/2009 tal-Parlament Ewropew u tal-Kunsill bl-iskop li jiġu adattati għall-bidla fil-proċedura tat-test regolatorju għall-kejl tal-emissjonijiet tas-CO2 minn vetturi ħfief (Test b'rilevanza għaż-ŻEE. )

26.8.2017   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 221/4
               
            REGOLAMENT DELEGAT TAL-KUMMISSJONI (UE) 2017/1502
      tat-2 ta' Ġunju 2017
      li jemenda l-Annessi I u II tar-Regolament (KE) Nru 443/2009 tal-Parlament Ewropew u tal-Kunsill bl-iskop li jiġu adattati għall-bidla fil-proċedura tat-test regolatorju għall-kejl tal-emissjonijiet tas-CO2 minn vetturi ħfief
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 443/2009 tal-Parlament Ewropew u tal-Kunsill tat-23 ta' April 2009 li jistabbilixxi standards ta' rendiment għall-emissjonijiet minn karozzi ġodda tal-passiġġieri bħala parti mill-approċċ integrat tal-Komunità biex jitnaqqsu l-emissjonijiet ta' CO2 minn vetturi ħfief (1), u b'mod partikulari t-tieni sottoparagrafu tal-Artikolu 8(9) u t-tieni sottoparagrafu tal-Artikolu 13(7) tiegħu,
      Billi:
      
                  (1)
               
               
                  B'effett mill-1 ta' Settembru 2017, proċedura ġdida għat-test regolatorju tal-kejl tal-emissjonijiet tas-CO2 u tal-konsum tal-fjuwil ta' vetturi ħfief, jiġifieri l-Proċedura ta' Ttestjar Armonizzata fuq Livell Dinji għall-Vetturi Ħfief (WLTP — World Harmonised Light Vehicles Test Procedure), stabbilita fir-Regolament tal-Kummissjoni (UE) 2017/1151 (2), se tissostitwixxi ċ-Ċiklu tas-Sewqan Ewropew Ġdid (NEDC — New European Driving Cycle) li qed jintuża bħalissa skont ir-Regolament tal-Kummissjoni (KE) Nru 692/2008 (3). Id-WLTP hija mistennija li tipprovdi valuri tal-emissjonijiet tas-CO2 u tal-konsum tal-fjuwil li huma aktar rappreżentattivi f'kundizzjonijiet ta' sewqan reali.
               
            
                  (2)
               
               
                  Sabiex titqies id-differenza fil-livell tal-emissjonijiet tas-CO2 imkejla skont il-proċeduri tal-NEDC eżistenti u tad-WLTP l-ġodda, iddaħħlet fis-seħħ metodoloġija għall-korrelazzjoni ta' dawk il-valuri skont ir-Regolament ta' Implimentazzjoni tal-Kummissjoni (UE) 2017/1153 (4).
               
            
                  (3)
               
               
                  Il-metodoloġija għall-korrelazzjoni għandha tintuża matul l-introduzzjoni tad-WLTP sa tmiem l-2020 biex ikun żgurat li l-konformità tal-manifatturi mal-miri għall-emissjonijiet tas-CO2 tkun tista' tiġi vverifikata abbażi tal-valuri ta' emissjonijiet tal-NEDC matul dak il-perjodu. B'riżultat ta' dan, il-miri tal-emissjonijiet speċifiċi tas-CO2 abbażi tad-WLTP jenħtieġ li jiġu applikati b'effett mis-sena kalendarja 2021.
               
            
                  (4)
               
               
                  Fl-2020, l-emissjonijiet tas-CO2 tal-vetturi l-ġodda kollha rreġistrati għandhom jiġu ddeterminati abbażi kemm tal-NEDC kif ukoll tad-WLTP skont il-metodoloġija għall-korrelazzjoni. Meta dawk iż-żewġ valuri ta' CO2 jiġu mmonitorjati, is-settijiet ta' dejta robusti li joħorġu għandhom ikunu jistgħu jintużaw biex jitqabbel il-livell ta' emissjonijiet li jirriżulta miż-żewġ proċeduri tat-test. Dawk is-settijiet ta' dejta għandhom jippermettu li jiġu ddeterminati l-miri għall-emissjonijiet speċifiċi abbażi tad-WLTP li huma ta' strettezza komparabbli ma' dawk iddeterminati b'referenza għall-kejl tal-NEDC skont ir-rekwiżit stabbilit fl-Artikolu 13(7) tar-Regolament (KE) Nru 443/2009.
               
            
                  (5)
               
               
                  Għall-finijiet tad-determinazzjoni ta' mira tal-emissjonijiet speċifiċi ta' manifattur fis-sena 2021, id-WLTP medju tal-emissjonijiet tas-CO2 ta' karozzi ġodda rreġistrati fl-2020 għandu jintuża bħala valur ta' referenza. Il-mira tal-emissjonijiet speċifiċi jenħtieġ li tiġi determinata billi jiżdied jew jitnaqqas dak il-valur ta' referenza b'mod proporzjonali mal-prestazzjoni tal-manifattur biex jissodisfa l-mira bbażata fuq l-NEDC fl-2020.
               
            
                  (6)
               
               
                  Biex jiġi żgurat li l-miri għall-emissjonijiet speċifiċi abbażi tad-WLTP jibqgħu komparabbli matul iż-żmien, għandu jitqies it-tibdil annwali fil-massa medja tal-flotta tal-manifattur.
               
            
                  (7)
               
               
                  Jenħtieġ li għadd ta' parametri ġodda jiżdiedu mad-dejta dettaljata li għandha tiġi mmonitorjata wara l-introduzzjoni tad-WLTP. Skont id-WLTP il-valuri tal-emissjonijiet tas-CO2 għandhom jiġu kkalkulati billi titqies il-konfigurazzjoni speċifika ta' kull vettura individwali. Sabiex jiġi żgurat li l-vetturi jkunu jistgħu jiġu identifikati u li d-dejta tista' tiġi vverifikata b'mod effikaċi mill-manifatturi kif ukoll mill-Kummissjoni, huwa xieraq li l-monitoraġġ jiġi bbażat fuq in-numri tal-identifikazzjoni tal-vettura.
               
            
                  (8)
               
               
                  Għalhekk, jenħtieġ li l-Annessi I u II tar-Regolament (KE) Nru 443/2009 jiġu emendati skont dan,
               
            ADOTTAT DAN IR-REGOLAMENT:
      Artikolu 1
      L-Annessi I u II tar-Regolament (KE) Nru 443/2009 huma emendati skont l-Anness ta' dan ir-Regolament.
      Artikolu 2
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, it-2 ta' Ġunju 2017.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 140, 5.6.2009, p. 1.
      
         (2)  Ir-Regolament tal-Kummissjoni (UE) 2017/1151 tal-1 ta' Ġunju 2017 li jissupplimenta r-Regolament (KE) Nru 715/2007 tal-Parlament Ewropew u tal-Kunsill dwar l-approvazzjoni tat-tip ta' vetturi bil-mutur fir-rigward tal-emissjonijiet ta' vetturi ħfief għall-passiġġieri u ta' vetturi kummerċjali (Euro 5 u Euro 6) u dwar l-aċċess għal informazzjoni dwar it-tiswija u l-manutenzjoni tal-vetturi, li jemenda d-Direttiva 2007/46/KE tal-Parlament Ewropew u tal-Kunsill, ir-Regolament tal-Kummissjoni (KE) Nru 692/2008 u r-Regolament tal-Kummissjoni (UE) Nru 1230/2012 u li jħassar ir-Regolament (KE) Nru 692/2008 (ĠU L 175, 7.7.2017, p. 1).
      
         (3)  Ir-Regolament tal-Kummissjoni (KE) Nru 692/2008 tat-18 ta' Lulju 2008 li jimplimenta u jemenda r-Regolament (KE) Nru 715/2007 tal-Parlament Ewropew u tal-Kunsill dwar l-approvazzjoni tat-tip ta' vetturi bil-mutur fir-rigward tal-emissjonijiet ta' vetturi ħfief għall-passiġġieri u ta' vetturi kummerċjali (Euro 5 u Euro 6) u dwar l-aċċess għall-informazzjoni dwar it-tiswija u l-manutenzjoni tal-vettura (ĠU L 199, 28.7.2008, p. 1).
      
         (4)  Ir-Regolament ta' Implimentazzjoni tal-Kummissjoni (UE) 2017/1153 tat-2 ta' Ġunju 2017 li jistabbilixxi metodoloġija biex jiġu determinati l-parametri ta' korrelazzjoni meħtieġa biex tiġi riflessa l-bidla fil-proċedura tat-test regolatorju u li jemenda r-Regolament (UE) Nru 1014/2010 (ĠU L 175, 7.7.2017, p. 679).
      
         ANNESS
         L-Annessi I u II tar-Regolament (KE) Nru 443/2009 huma emendati kif ġej:
         
                     (1)
                  
                  
                     Fl-Anness I, għandhom jiżdiedu l-punti 3, 4 u 5 li ġejjin:
                     
                                 “3.
                              
                              
                                 Il-mira ta' referenza tal-emissjonijiet speċifiċi għal manifattur fl-2021 għandha tiġi kkalkulata kif ġej:
                                 Fejn:
                                 
                                             
                                                
                                          
                                          
                                             huwa l-medja tal-emissjonijiet speċifiċi ta' CO2 fl-2020 iddeterminata skont l-Anness XXI tar-Regolament tal-Kummissjoni (UE) 2017/1151 (*1) u kkalkolata skont is-sitt inċiż fit-tieni paragrafu tal-Artikolu 4 ta' dan ir-Regolament, mingħajr ma kien inkluż l-iffrankar tas-CO2 li jirriżulta mill-applikazzjoni tal-Artikoli 5a u 12 ta' dan ir-Regolament;
                                          
                                       
                                             
                                                
                                          
                                          
                                             huwa l-medja tal-emissjonijiet speċifiċi ta' CO2 fl-2020 iddeterminata skont ir-Regolament ta' Implimentazzjoni tal-Kummissjoni (UE) 2017/1153 (*2), u kkalkolata skont is-sitt inċiż fit-tieni paragrafu tal-Artikolu 4 ta' dan ir-Regolament, mingħajr ma kien inkluż l-iffrankar tas-CO2 li jirriżulta mill-applikazzjoni tal-Artikoli 5a u 12 ta' dan ir-Regolament;
                                          
                                       
                                             NEDCmira tal-2020
                                             
                                          
                                          
                                             huwa l-mira tal-emissjonijiet speċifiċi għall-2020 skont il-punt 1(c) ta' dan l-Anness.
                                          
                                       
                           
                                 4.
                              
                              
                                 Mill-2021, il-mira tal-emissjonijiet speċifiċi għal manifattur għandha tkun ikkalkulata kif ġej:
                                 Mira tal-emissjonijiet speċifiċi = WLTPmira ta' referenza + a [(Mø – M0) – (Mø2020 – M0,2020)]
                                 Fejn:
                                 
                                             
                                                WLTPreference target
                                                
                                             
                                          
                                          
                                             huwa l-mira tal-emissjonijiet speċifiċi għall-2021 ikkalkulata skont il-punt 3;
                                          
                                       
                                             a
                                          
                                          
                                             kif definit fil-punt 1(c);
                                          
                                       
                                             Mø
                                          
                                          
                                             huwa l-medja tal-massa (M), f'kilogrammi (kg), kif definit fil-punt 1 għall-vetturi rreġistrati ġodda fis-sena fil-mira;
                                          
                                       
                                             M0
                                             
                                          
                                          
                                             kif definit fil-punt 1;
                                          
                                       
                                             Mø2020
                                             
                                          
                                          
                                             huwa l-medja tal-massa (M), f'kilogrammi (kg), kif definit fil-punt 1 għall-vetturi rreġistrati ġodda fl-2020;
                                          
                                       
                                             M0,2020
                                             
                                          
                                          
                                             huwa l-valur M0 applikabbli għas-sena ta' referenza 2020.
                                          
                                       
                           
                                 5.
                              
                              
                                 Għal manifattur li ngħata deroga fir-rigward tal-mira speċifika tal-emissjonijiet abbażi tal-NEDC fl-2021, il-mira tad-deroga abbażi tad-WLTP għandha tiġi kkalkulata kif ġej:
                                 Fejn:
                                 
                                             
                                                
                                          
                                          
                                             kif definit fil-punt 3;
                                          
                                       
                                             
                                                
                                          
                                          
                                             kif definit fil-punt 3;
                                          
                                       
                                             NEDCmira tal-2021
                                             
                                          
                                          
                                             huwa l-mira tal-emissjonijiet speċifiċi għall-2021 mogħtija mill-Kummissjoni skont l-Artikolu 11 ta' dan ir-Regolament.
                                          
                                       
                           
                        (*1)  Ir-Regolament tal-Kummissjoni (UE) 2017/1151 tal-1 ta' Ġunju 2017 li jissupplimenta r-Regolament (KE) Nru 715/2007 tal-Parlament Ewropew u tal-Kunsill dwar l-approvazzjoni tat-tip ta' vetturi bil-mutur fir-rigward tal-emissjonijiet ta' vetturi ħfief għall-passiġġieri u ta' vetturi kummerċjali (Euro 5 u Euro 6) u dwar l-aċċess għal informazzjoni dwar it-tiswija u l-manutenzjoni tal-vetturi, li jemenda d-Direttiva 2007/46/KE tal-Parlament Ewropew u tal-Kunsill, ir-Regolament tal-Kummissjoni (KE) Nru 692/2008 u r-Regolament tal-Kummissjoni (UE) Nru 1230/2012 u li jħassar ir-Regolament (KE) Nru 692/2008 (ĠU L 175, 7.7.2017, p. 1)."
						
                     
                        (*2)  Ir-Regolament ta' Implimentazzjoni tal-Kummissjoni (UE) 2017/1153 tat-2 ta' Ġunju 2017 li jistabbilixxi metodoloġija biex jiġu determinati l-parametri ta' korrelazzjoni meħtieġa biex tiġi riflessa l-bidla fil-proċedura tat-test regolatorju u li jemenda r-Regolament (UE) Nru 1014/2010 (ĠU L 175, 7.7.2017, p. 679).”;"
						
                  
               
                     (2)
                  
                  
                     L-Anness II huwa emendat kif ġej:
                     
                                 (a)
                              
                              
                                 fil-Parti A, il-punt 1 jinbidel b'dan li ġej:
                                 
                                             “1.
                                          
                                          
                                             Għal kull sena kalendarja, l-Istati Membri għandhom jirreġistraw id-dejta ddettaljata li ġejja għal kull karozza ġdida tal-passiġġieri rreġistrata fit-territorju tagħhom:
                                             
                                                         (a)
                                                      
                                                      
                                                         il-manifattur;
                                                      
                                                   
                                                         (b)
                                                      
                                                      
                                                         in-numru tal-approvazzjoni tat-tip u l-estensjoni tiegħu;
                                                      
                                                   
                                                         (c)
                                                      
                                                      
                                                         it-tip, il-varjant u l-verżjoni (meta applikabbli);
                                                      
                                                   
                                                         (d)
                                                      
                                                      
                                                         l-għamla u l-isem kummerċjali;
                                                      
                                                   
                                                         (e)
                                                      
                                                      
                                                         il-kategorija ta' vettura tat-tip approvat;
                                                      
                                                   
                                                         (f)
                                                      
                                                      
                                                         l-għadd totali ta' reġistrazzjonijiet ġodda;
                                                      
                                                   
                                                         (g)
                                                      
                                                      
                                                         il-massa fi stat operattiv;
                                                      
                                                   
                                                         (h)
                                                      
                                                      
                                                         l-emissjonijiet speċifiċi ta' CO2 (NEDC u WLTP);
                                                      
                                                   
                                                         (i)
                                                      
                                                      
                                                         footprint: it-tul bejn il-fusien u l-wisa' bejn rota u oħra tal-fus tat-tidwir u tal-fusien l-oħrajn;
                                                      
                                                   
                                                         (j)
                                                      
                                                      
                                                         it-tip ta' fjuwil u l-modalità tal-fjuwil;
                                                      
                                                   
                                                         (k)
                                                      
                                                      
                                                         il-kapaċità tal-magna;
                                                      
                                                   
                                                         (l)
                                                      
                                                      
                                                         il-konsum tal-enerġija elettrika;
                                                      
                                                   
                                                         (m)
                                                      
                                                      
                                                         il-kodiċi għat-teknoloġija innovattiva jew għall-grupp ta' teknoloġiji innovattivi u t-tnaqqis fl-emissjonijiet tas-CO2 bis-saħħa ta' dik it-teknoloġija (NEDC u WLTP);
                                                      
                                                   
                                                         (n)
                                                      
                                                      
                                                         il-potenza netta massima,
                                                      
                                                   
                                                         (o)
                                                      
                                                      
                                                         in-numru ta' identifikazzjoni tal-vettura;
                                                      
                                                   
                                                         (p)
                                                      
                                                      
                                                         il-massa tat-test WLTP;
                                                      
                                                   
                                                         (q)
                                                      
                                                      
                                                         il-fatturi tad-devjazzjoni u tal-verifika msemmija fil-punt 3.2.8 tal-Anness I tar-Regolament ta' Implimentazzjoni (UE) 2017/1153;
                                                      
                                                   
                                                         (r)
                                                      
                                                      
                                                         il-kategorija tal-vettura rreġistrata.
                                                      
                                                   Madankollu, għas-sena kalendarja 2017, id-dejta msemmija fil-punt (g), fir-rigward tal-valuri tal-emissjonijiet tas-CO2 tad-WLTP, u fil-punt (l), fir-rigward tal-iffrankar ekoinnovattiv tad-WLTP, kif ukoll id-dejta msemmija fil-punti (n), (o) u (q), jistgħu jiġu rrapportati fuq bażi volontarja.
                                             Mis-sena kalendarja 2018, l-Istati Membri għandhom jagħmlu disponibbli lill-Kummissjoni, f'konformità mal-Artikolu 8, il-parametri kollha elenkati f'dan il-punt kif speċifikat fil-format fit-Taqsima 2 tal-Parti C.
                                             L-Istati Membri għandhom jagħmlu disponibbli d-dejta msemmija fil-punt (f) għas-snin kalendarji 2017 u 2018.”
                                          
                                       
                           
                                 (b)
                              
                              
                                 Il-parti C tinbidel b'dan li ġej:
                                 
                                    “PARTI C — Il-format għat-trażmissjoni tad-dejta
                                 
                                 Għal kull sena, l-Istati Membri għandhom jirrappurtaw l-informazzjoni speċifikata fil-punti 1 u 3 tal-Parti A fil-formati li ġejjin:
                                 
                                    Taqsima 1 — Dejta aggregata dwar il-monitoraġġ
                                 
                                 
                                             Stat Membru (1):
                                          
                                          
                                              
                                          
                                       
                                             Sena
                                          
                                          
                                              
                                          
                                       
                                             Sors tad-dejta
                                          
                                          
                                              
                                          
                                       
                                             L-għadd totali ta' reġistrazzjonijiet ġodda ta' karozzi ġodda tal-passiġġieri soġġetti għall-approvazzjoni tat-tip tal-KE
                                          
                                          
                                              
                                          
                                       
                                             L-għadd totali ta' reġistrazzjonijiet ġodda ta' karozzi ġodda tal-passiġġieri b'approvazzjoni individwali
                                          
                                          
                                              
                                          
                                       
                                             L-għadd totali ta' reġistrazzjonijiet ġodda ta' karozzi ġodda tal-passiġġieri approvati bħala serje nazzjonali żgħira
                                          
                                          
                                              
                                          
                                       
                                    Taqsima 2 — Dejta dettaljata dwar il-monitoraġġ — reġistrazzjoni ta' vettura waħda
                                 
                                 
                                             Referenza għall-Punt 1 tal-Parti A
                                          
                                          
                                             Dejta dettaljata għal kull vettura rreġistrata
                                          
                                       
                                             (a)
                                          
                                          
                                             Id-denominazzjoni standard tal-UE tal-isem tal-manifattur
                                          
                                       
                                             Id-dikjarazzjoni OEM tal-isem tal-manifattur
                                          
                                       
                                             Isem il-manifattur fir-reġistru tal-Istat Membru (2)
                                             
                                          
                                       
                                             (b)
                                          
                                          
                                             In-numru tal-approvazzjoni tat-tip u l-estensjoni tiegħu
                                          
                                       
                                             (c)
                                          
                                          
                                             It-tip
                                          
                                       
                                             Il-varjant
                                          
                                       
                                             Il-verżjoni
                                          
                                       
                                             (d)
                                          
                                          
                                             L-għamla u l-isem kummerċjali
                                          
                                       
                                             (e)
                                          
                                          
                                             Il-kategorija tat-tip ta' vettura approvata
                                          
                                       
                                             (f)
                                          
                                          
                                             L-għadd totali ta' reġistrazzjonijiet ġodda (2017 u 2018)
                                          
                                       
                                             (g)
                                          
                                          
                                             Massa fi stat operattiv
                                          
                                       
                                             (h)
                                          
                                          
                                             L-emissjonijiet speċifiċi ta' CO2 (ikkombinati)
                                             Valur tal-NEDC
                                          
                                       
                                             L-emissjonijiet speċifiċi ta' CO2 (ikkombinati)
                                             Il-valur WLTP (mill-2019)
                                          
                                       
                                             (i)
                                          
                                          
                                             It-tul bejn il-fusien (wheel base)
                                          
                                       
                                             Il-wisa' bejn ir-roti tal-fus tal-istering (Fus 1)
                                          
                                       
                                             Il-wisa' bejn ir-roti tal-fus l-ieħor (Fus 2)
                                          
                                       
                                             (j)
                                          
                                          
                                             It-tip ta' fjuwil
                                          
                                       
                                             Il-modalità tal-fjuwil
                                          
                                       
                                             (k)
                                          
                                          
                                             Il-kapaċità tal-magna (cm3)
                                          
                                       
                                             (l)
                                          
                                          
                                             Il-konsum tal-enerġija elettrika (Wh/km)
                                          
                                       
                                             (m)
                                          
                                          
                                             Il-kodiċi tal-innovazzjoni(jiet) ekoloġika/ċi
                                          
                                       
                                             It-total NEDC tal-iffrankar tal-emissjonijiet tas-CO2 minħabba l-ekoinnovazzjoni(jiet)
                                          
                                       
                                             It-total WLTP tal-iffrankar tal-emissjonijiet tas-CO2 minħabba l-ekoinnovazzjoni(jiet) (mill-2019)
                                          
                                       
                                             (n)
                                          
                                          
                                             Il-potenza netta massima
                                          
                                       
                                             (o)
                                          
                                          
                                             In-numru tal-identifikazzjoni tal-vettura (mill-2019);
                                          
                                       
                                             (p)
                                          
                                          
                                             Il-massa tat-test WLTP (mill-2019)
                                          
                                       
                                             (q)
                                          
                                          
                                             Il-fattur De tad-devjazzjoni (fejn disponibbli)
                                          
                                       
                                             Il-fattur tal-verifika (fejn disponibbli)
                                          
                                       
                                             (r)
                                          
                                          
                                             Il-kategorija tal-vettura rreġistrata
                                          
                                       
                           
               
            (1)  Il-kodiċijiet ISO 3166 alpha-2 ħlief għall-Greċja u għar-Renju Unit, bil-kodiċijiet tagħhom “EL” u “UK” rispettivament.
         
            (2)  Fil-każ tal-approvazzjonijiet ta' serje nazzjonali żgħira (NSS — national small series) jew l-approvazzjonijiet individwali (IVA — individual approvals), l-isem tal-manifattur għandu jiġi pprovdut fil-kolonna “Isem il-manifattur fir-reġistru tal-Istat Membru” filwaqt li fil-kolonna “Id-denominazzjoni standard tal-UE tal-isem tal-manifattur” għandu jiġi indikat wieħed minn dawn li ġejjin: “AA-NSS” jew “AA-IVA” skont il-każ.”.